અગાઉ આપણે વર્ડપ્રેસ પર લેખને ‘Like’ કરવાની અને એના માધ્યમે રિબ્લૉગ કરવાની રીત વિશે જાણ્યું હતું. હવે જો કે રિબ્લૉગ માટે વર્ડપ્રેસ દ્વારા અલાયદું બટન પણ આપી દેવાયું છે. એ સગવડ શરૂ કરાઈ ત્યારે એની ઉપયોગીતા અંગે આપણે અવઢવમાં હતા પણ સરવાળે એ સગવડ ઘણી ઉપયોગી નિવડી. જો કે આપણાં કેટલાંક મિત્રોને એ સગવડ સામે ફરિયાદ કરવાપણું પણ હતું ! કેમ કે, એ લાઈક સેવાનો ઉપયોગ હાજરીપત્રક તરીકે થવા લાગ્યો ! આપણે બ્લૉગજગતે એ વિશે ઘણી મજા અને મજાકો પણ માણી છે. ખેર, હવે આ પ્રકરણને વર્ડપ્રેસ દ્વારા થોડું આગળ વધારાયું છે.